তিনিচুকীয়া জিলাৰ মাৰ্ঘেৰিটা মহকুমাৰ অন্তৰ্গত জাগুনৰ নাগাডুবি ৱাৰা বস্তিৰ পৰা বৃহস্পতিবাৰে নিশা প্ৰায় ১০ বজাত জাগুন আৰক্ষী আৰু ১৩ নং অসম ৰাইফলছে অভিযান চলাই মাৰণাস্ত্ৰসহ এন ডি এফ বি (স)ৰ ৩জন দুৰ্ধৰ্ষ কেডাৰক আটক কৰিবলৈ সক্ষম হয়।
এক গোপন সূত্ৰৰ পম খেদি আটকাধীন কেডাৰ কেইজনক আটক কৰিবলৈ সক্ষম হয়। এন ডি এফ বি (স)ৰ উগ্ৰপন্থী কেইজনক ক্ৰমে অজয় নাৰ্জাৰী, স্বমকৱৰ নাৰ্জাৰী আৰু জেংপুৰ বাৰ্মা বুলি চিনাক্ত কৰা হৈছে।
উগ্ৰপন্থী কেডাৰকেইজনৰ পৰা এটা এ,কে ৪৭ ৰাইফল, ১টা মেগজিন, দুটা পিস্তল, কেইবাজাইও সজীৱ গুলী জব্দ কৰাৰ লগতে বহু আপত্তিজনক সামগ্ৰী জব্দ কৰিবলৈ সক্ষম হয়।
সেনাৰ এক সূত্ৰই জানিবলৈ দিয়া অনুসৰি আন্তঃৰাষ্ট্ৰীয় ম্যানমাৰ সীমান্ত অতিক্ৰম কৰি অৰুণাচল সীমা পাৰ হৈ অসমৰ জাগুন নাগাডুবি ৱাৰা বস্তিত এন ডি এফ বি (স)ৰ দুৰ্ধৰ্ষ কেডাৰ কেইজনে বাহৰ পাতি আছিল।
আনহাতে, অধিক তথ্যৰ বাবে আৰক্ষীয়ে আটক কৰা উগ্ৰপ্ৰন্থী সদস্য কেইজনৰ জেৰা অব্যাহত ৰখাৰ লগতে অসম-অৰুণাচল সীমামূৰীয়া অঞ্চলত সেনাই উগ্ৰপন্থী বিৰোধী অভিযান অব্যাহত ৰখা বুলি সেনাৰ সূত্ৰই প্ৰকাশ কৰিছে ।
কিয় ক্ষমা বিচাৰিলে কিংবদন্তী গায়ক বব ডিলানে?
হত্যাৰ পিছত স্বামীৰ দেহ ২২ টুকুৰাকৈ কাটি নিশাৰ অন্ধকাৰত পেলাই দিছিল চহৰৰ বিভিন্ন প্ৰান্তত!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
